CELEX: 32020R1009
Language: da
Date: 2020-07-10 00:00:00
Title: Kommissionens gennemførelsesforordning (EU) 2020/1009 af 10. juli 2020 om ændring af gennemførelsesforordning (EU) nr. 808/2014 og (EU) nr. 809/2014 for så vidt angår visse foranstaltninger, der tager sigte på at afbøde krisen som følge af covid-19-udbruddet

13.7.2020   
               
               
                  DA
               
               
                  Den Europæiske Unions Tidende
               
               
                  L 224/1
               
            
         KOMMISSIONENS GENNEMFØRELSESFORORDNING (EU) 2020/1009
         af 10. juli 2020
         om ændring af gennemførelsesforordning (EU) nr. 808/2014 og (EU) nr. 809/2014 for så vidt angår visse foranstaltninger, der tager sigte på at afbøde krisen som følge af covid-19-udbruddet
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (1), særlig artikel 8, stk. 3, artikel 12, artikel 67 og artikel 75, stk. 5,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (2), særlig artikel 62, stk. 2, og
         ud fra følgende betragtninger:
         
                     (1)
                  
                  
                     I artikel 4, stk. 2, i Kommissionens gennemførelsesforordning (EU) nr. 808/2014 (3) fastsættes det maksimale antal ændringer af landdistriktsudviklingsprogrammer, som medlemsstaterne kan forelægge Kommissionen. For at give medlemsstaterne større fleksibilitet til at benytte landdistriktsudviklingsprogrammerne til at afbøde krisen som følge af covid-19-udbruddet (»covid-19-krisen«) bør det maksimale antal ændringer, der er fastsat i nævnte artikel, ikke finde anvendelse på forslag om ændring af landdistriktsudviklingsprogrammer, der forelægges med det sigte at afbøde covid-19-krisen, og som også indeholder elementer, der ikke er relateret til krisen, forudsat at disse forslag forelægges Kommissionen senest den 30. juni 2021.
                  
               
                     (2)
                  
                  
                     Hvis der anvendes ELFUL-støtte til operationer, der tager sigte på at afbøde konsekvenserne af covid-19-krisen, og til genopretningsforanstaltninger, kan det betyde, at landdistriktsudviklingsprogrammernes øvrige målsætninger og mål ikke nås som planlagt. En sådan støtte bør derfor overvåges på EU-plan, således at det er muligt at forklare og begrunde anvendelsen af ELFUL-midler til disse formål.
                  
               
                     (3)
                  
                  
                     Gennemførelsesforordning (EU) nr. 808/2014 indeholder regler om anvendelsen af forordning (EU) nr. 1305/2013. Forordning (EU) nr. 1305/2013 er ændret ved Europa-Parlamentets og Rådets forordning (EU) 2020/872 (4), idet der tilføjes en artikel 39b om en særlig foranstaltning vedrørende ydelse af ekstraordinær, midlertidig støtte til landbrugere og SMV'er, der er særlig hårdt ramt af covid-19-krisen. Reglerne om anvendelsen af forordning (EU) nr. 1305/2013 bør derfor ændres for at fastsætte en kode og en passende outputindikator for den nye foranstaltning.
                  
               
                     (4)
                  
                  
                     Kommissionens gennemførelsesforordning (EU) nr. 809/2014 (5) om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse bør også ændres, således at den nye foranstaltning vedrørende ekstraordinær, midlertidig støtte til landbrugere og SMV'er, der er særlig hårdt ramt af covid-19-krisen, opføres under de relevante foranstaltninger i afsnit IV, der gælder for ikke-arealrelaterede og ikke-dyrerelaterede foranstaltninger til udvikling af landdistrikter.
                  
               
                     (5)
                  
                  
                     Gennemførelsesforordning (EU) nr. 808/2014 og (EU) nr. 809/2014 bør derfor ændres.
                  
               
                     (6)
                  
                  
                     I betragtning af situationens hastende karakter som følge af covid-19-krisen bør denne forordning træde i kraft på dagen for offentliggørelsen i Den Europæiske Unions Tidende.
                     
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) nr. 808/2014
            I gennemførelsesforordning (EU) nr. 808/2014 foretages følgende ændringer:
            
                        1)
                     
                     
                        Artikel 4, stk. 2, tredje afsnit, litra a), affattes således:
                        
                                    »a)
                                 
                                 
                                    hvis det er nødvendigt at træffe hasteforanstaltninger på grund af naturkatastrofer, katastrofale hændelser eller ugunstige vejrforhold, der er officielt anerkendt af de kompetente nationale myndigheder, eller på grund af en væsentlig og pludselig ændring i medlemsstatens eller den pågældende regions samfundsøkonomiske forhold, herunder væsentlige og pludselige demografiske ændringer som følge af migration eller modtagelse af flygtninge. Hvis der foretages en ændring af landdistriktsudviklingsprogrammet for at afbøde covid-19-krisen, og denne ændring kombineres med ændringer, der ikke er relateret til krisen, finder dette afsnit anvendelse på alle kombinerede ændringer, forudsat at forslaget om ændring af landdistriktsudviklingsprogrammet forelægges Kommissionen senest den 30. juni 2021«.
                                 
                              
                  
                        2)
                     
                     
                        Artikel 14, stk. 4, affattes således:
                        
                           »4.   For de typer operationer, hvor der er konstateret potentielle bidrag til fokusområder som omhandlet i artikel 5, stk. 1, nr. 2), litra a), artikel 5, stk. 1, nr. 5), litra a)-d), og artikel 5, stk. 1, nr. 6), litra a), i forordning (EU) nr. 1305/2013, eller de typer operationer, hvor der er konstateret potentielle bidrag til integrationen af tredjelandsstatsborgere, eller de typer operationer, der vedrører støtte til afbødning af konsekvenserne af covid-19-krisen samt genopretningsforanstaltninger, skal den elektroniske registrering af de operationer, der er omhandlet i artikel 70 i forordning (EU) nr. 1305/2013, omfatte markering, som gør det muligt at udpege de tilfælde, hvor operationen har en komponent, der bidrager til et eller flere af disse fokusområder eller mål.«
                        
                     
                  
                        3)
                     
                     
                        Bilag I ændres som anført i bilag I til nærværende forordning.
                     
                  
                        4)
                     
                     
                        Bilag IV ændres som anført i bilag II til nærværende forordning.
                     
                  
                        5)
                     
                     
                        Bilag VII ændres som anført i bilag III til nærværende forordning.
                     
                  
         
            Artikel 2
            Ændring af gennemførelsesforordning (EU) nr. 809/2014
            Artikel 46 i gennemførelsesforordning (EU) nr. 809/2014 affattes således:
            
               
                  »Artikel 46
                  Anvendelsesområde
                  Dette afsnit finder anvendelse på udgifter, der er afholdt inden for rammerne af de foranstaltninger, der er fastsat i artikel 14-20, artikel 21, stk. 1, med undtagelse af den årlige præmie i litra a) og b), artikel 27, artikel 28, stk. 9, artikel 35 og 36, artikel 39b og artikel 51, stk. 2, i forordning (EU) nr. 1305/2013, i artikel 35, stk. 1, i forordning (EU) nr. 1303/2013 og i artikel 20, artikel 36, litra a), nr. vi), artikel 36, litra b), nr. ii), vi) og vii), artikel 36, litra b), nr. i) og iii), for så vidt angår etableringsomkostninger, og artikel 52 og 63 i forordning (EF) nr. 1698/2005.«
               
            
         
         
            Artikel 3
            Ikrafttræden
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 487.
         
            (2)  EUT L 347 af 20.12.2013, s. 549.
         
            (3)  Kommissionens gennemførelsesforordning (EU) nr. 808/2014 af 17. juli 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 227 af 31.7.2014, s. 18).
         
            (4)  Europa-Parlamentets og Rådets forordning (EU) 2020/872 af 24. juni 2020 om ændring af forordning (EU) nr. 1305/2013 for så vidt angår en særlig foranstaltning med henblik på at yde ekstraordinær, midlertidig støtte fra Den Europæiske Landbrugsfond for Udvikling af Landdistrikterne (ELFUL) som reaktion på covid-19-udbruddet (EUT L 204 af 26.6.2020, s. 1).
         
            (5)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).
      
      
         
            BILAG I
            I tabellen i del 5 i bilag I til forordning (EU) nr. 808/2014 tilføjes følgende række:
            
               
                           »Artikel 39b i forordning (EU) nr. 1305/2013
                        
                        
                           Ekstraordinær, midlertidig støtte til landbrugere og SMV'er, der er særlig hårdt ramt af covid-19-krisen
                        
                        
                           
                              21
                           
                        
                        
                           Ekstraordinær, midlertidig støtte til landbrugere og SMV'er, der er særlig hårdt ramt af covid-19-krisen
                        
                        
                           21«
                        
                     
         
      
      
         
            BILAG II
            I punkt 3 i bilag IV til forordning (EU) nr. 808/2014 affattes rækken vedrørende outputindikator O.4 således:
            
               
                           »O.4
                        
                        
                           
                              Antal støttede bedrifter/støttemodtagere
                           
                        
                        
                           3 (artikel 16), 4.1 (artikel 17), 5 (artikel 18), 6 (artikel 19), 8.1-8.4 (artikel 21), 11 (artikel 29), 12 (artikel 30), 13 (artikel 31), 14 (artikel 33), 17.1 (artikel 36), 21 (artikel 39b) (forordning (EU) nr. 1305/2013)«
                        
                     
         
      
      
         
            BILAG III
            I punkt 1, litra b), i bilag VII til forordning (EU) nr. 808/2014 affattes oplysningerne vedrørende »Tabel C« således:
            
                        »—
                     
                     
                        Tabel C: Opdeling på relevante output og foranstaltninger efter områdetype, køn og/eller alder, efter operationer, der bidrager til integrationen af tredjelandsstatsborgere, og efter operationer og den type støtte, der ydes til operationer vedrørende afbødning af konsekvenserne af covid-19-krisen samt genopretningsforanstaltninger.«